OpenLLM-France/wikimedia huggingface dataset:
# Bullet Witch

Bullet Witch (バレットウィッチ, Barettouicchi) és un videojoc de tirs per a Xbox 360 desenvolupat per Cavia inc. que va ser llançat en el Japó el 27 de juliol de 2006 per AQ Interactive, li va seguir un llançament en Amèrica del Nord el 27 de febrer de 2007. En Europa Atari ho llançà el 9 de març traduint els seus textos als principals idiomes europeus. El joc no ha estat llançat amb contingut multijugador però els jugadors poden participar en una competició de rànquing via Xbox Live. El contingut descarregable inclou vestits i noves missions aportant una mica més de vida al joc.
El jugador pren el paper d'Alicia en un futur proper del 2013. La humanitat està a la vora de la destrucció havent patit grans desastres naturals i la invasió de dimonis. La protagonista, Alicia, utilitza un bàcul pistola que posseeix transformacions com escopeta o metralladora. Aquesta arma també pot ser usada per a llançar encisos.

## Enllaços externs

* Pàgina oficial (anglès)
* Anàlisis del joc Arxivat 2010-08-19 a Wayback Machine. (anglès)
# Crassula campestris

Crassula campestris és una espècie de planta suculenta del gènere Crassula de la família de les Crassulaceae.

## Taxonomia

Crassula campestris (Eckl. & Zeyh.) Endl. ex Walp. va ser descrita per Wilhelm Gerhard Walpers i publicada a Repertorium Botanices Systematicae. 2: 253. 1843.

### Etimologia

* Crassula: nom genèric que prové del llatí crassus, que significa 'gruixut', en referència a les fulles suculentes del gènere.
* campestris: epítet llatí que significa 'de les planes'.

### Sinonímia

* Tetraphyle campestris Eckl. & Zeyh.
* Sedum campestre (Eckl. & Zeyh.) Kuntze

## Referències

* 1 2 «Crassula campestris (Eckl. & Zeyh.) Endl. ex Walp.». Tropicos.org. Missouri Botanical Garden.
* 1 2 List of descriptive plant epithets
# Camp del Mill (Bertí)

El Camp del Mill és un camp de conreu del terme municipal de Sant Quirze Safaja, a la comarca del Moianès, en territori del poble de Bertí.
Es troba a la part central de Bertí, al sud-oest i a prop de Cal Magre i de Sant Pere de Bertí, en el vessant nord-est de la Serra del Magre i en el meridional del Puig Descalç, a la dreta del torrent de Bertí.

## Enllaços externs

* El Camp del Mill en el seu entorn, a l'Institut Cartogràfic de Catalunya
# Bullfrog Productions

Bullfrog va ser una companyia creadora de videojocs amb seu a Anglaterra. Fundada el 1987, va ser adquirida per Electronic Arts el 1995 i va desaparèixer com a entitat independent el 2004. El logotip de l'empresa és una granota negra, en honor del seu nom.
Alguns jocs notables (nom de la saga):
* Populous
* Theme Park
* Syndicate
* Theme Hospital
* Dungeon Keeper
# OGLE-2005-BLG-390 L b

OGLE-2005-BLG-390Lb és un planeta extrasolar que orbita l'estrella OGLE-2005-BLG-390L, a uns 20.000 anys llum de la Terra, a la constel·lació de Sagitari, prop del centre de la Via Làctia. En el moment del descobriment era l'exoplaneta més semblant a la Terra. El descobriment del planeta per PLANET / RoboNet ( Probing Lensing Anomalies NETwork /Robotic Telescope Network), OGLE (Optical Gravitational Lensing Experiment) i MOA (Microlensing Observations in Astrophysics) va ser anunciat el 25 de gener de 2006. Va ser descobert en els observatoris de l'Observatori Europeu Austral (ESO) a Xile.

## Característiques físiques

OGLE-2005-BLG-390Lb orbita al voltant d'una estrella nana vermella a una distància de 2,5 ua, aproximadament uns 380 milions de quilòmetres, una mica menys que la distància entre Júpiter i el Sol. Fins a aquest descobriment, no s'havia trobat cap planeta extrasolar a major distància de 0,15 ua de la seva estrella. El planeta té un temps de translació d'uns 10 anys terrestres.
S'ha estimat que la massa del planeta és unes cinc vegades la de la Terra (amb un factor d'incertesa de dos). La distància a l'estrella, i la relativa temperatura baixa d'aquesta, dona com a temperatura superficial del planeta al voltant dels 53 K (-220 °C). Si és un món rocós, aquesta temperatura deixaria a substàncies volàtils, com l'amoníac, metà i nitrogen, convertits en sòlids per congelació.
Michael Turner, director auxiliar per al directori de ciències física i matemàtiques de la National Science Foundation, ha dit que l'equip ha descobert el planeta més semblant a la Terra. Abans d'aquest descobriment, el més petit dels planetes extrasolars (Gliese 876 d) tenia 7,5 vegades la massa terrestre.

## Referències

* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 3 4 5 Jean-Philippe Beaulieu «Discovery of a cool planet of 5.5 Earth masses through gravitational microlensing» (en anglès). Nature, 7075, 1r gener 2006, pàg. 437-440. DOI: 10.1038/NATURE04441.
* 1 2 Jean-Philippe Beaulieu «Discovery of a cool planet of 5.5 Earth masses through gravitational microlensing» (en anglès). Nature, 7075, 1r gener 2006, pàg. 437-440. DOI: 10.1038/NATURE04441.
* ↑ «Closer to Home» (en anglès). National Science Foundation, 25-01-2006. [Consulta: 1r desembre 2013].

## Enllaços externs

* Notícia a la Arxivat 2006-02-12 a Wayback Machine. BBC.
* informació del descobriment a l'European Southern Observatory Arxivat 2006-02-17 a Wayback Machine. (anglès).
# Bisztynek

Bisztynek (alemany: Bischofstein) és una ciutat de Polònia d'orígens medievals que es troba al voivodat de Vàrmia i Masúria, al powiat de Bartoszycki. El 2017 tenia 2.417 habitants.
# Epístrof

Epístrof (en grec antic: Ἐπίστροφος) és el nom de diversos personatges de la mitologia grega que apareixen a la Ilíada.
* Epístrof, un heroi, fill d'Ífit, rei de la Fòcida, i d'Hipòlita, i germà d'Esquedi. Era un dels pretendents d'Helena, i va anar a la guerra de Troia amb el seu germà al front d'un contingent de focis amb 40 naus per fer costat als aqueus. Va morir davant de les muralles de Troia a mans d'Hèctor, com el seu germà. Les restes dels dos germans van ser traslladades a Anticira, a la Fòcida, on encara es mostraven en època romana.
* Epístrof, un aliat dels troians, dirigent dels halizons, que va lluitar amb el seu germà Odi al costat de Príam.
* Epístrof, fill d'Euneu i germà de Mines. Ell i el seu germà van ser morts per Aquil·les quan va atacar la ciutat de Lirnessos durant la guerra de Troia. El seu fill Mines estava casat amb Briseida, raptada per Aquil·les.

## Referències

* ↑ Homer. Ilíada, II, 516
* ↑ Biblioteca d'Apol·lodor, III, 10,8
* ↑ Homer. Ilíada, II, 525
* ↑ Joan Tzetzes. Al·legories Homèriques, 540-542
* ↑ Homer. Ilíada, II, 856
* ↑ Homer. Ilíada, II, 692-693
# Camps del Soler de Bertí

Els Camps del Soler de Bertí és un grup de camps de conreu del terme municipal de Sant Quirze Safaja, a la comarca del Moianès, en territori del poble de Bertí.
Es tracta d'uns camps de conreu situats just a ponent de les restes de la masia del Soler de Bertí, a llevant de la capçalera del Sot de les Taules i al nord del Turó de l'Onyó. Al sud-est d'aquests camps s'estenen la Solella Gran i la Vinyota.

## Etimologia

Es tracta d'un topònim romànic modern de caràcter descriptiu: expressa exactament el que signifiquen aquestes paraules de forma literal.

## Enllaços externs

* Els Camps del Soler de Bertí en el seu entorn, a l'Institut Cartogràfic de Catalunya
# Polinomis d'Al-Salam-Carlitz

En matemàtiques, els polinomis d'Al-Salam-Carlitz $U_{n}^{(a)}(x;q)$ i $V_{n}^{(a)}(x;q)$ són dues famílies de polinomis ortogonals hipergeomètrics bàsics en l'esquema d'Askey bàsic, introduïts per Al-Salam i Carlitz (1965). Koekoek, Lesky i Swarttouw (2010) van donar una llista detallada de les seves propietats.

## Definició

Els polinomis d'Al-Salam-Carlitz es donen en funció de les funcions hipergeomètriques bàsiques de:
    $U_{n}^{(a)}(x;q)=(-a)^{n}q^{n(n-1)/2}_{2}\phi _{1}(q^{-n},x^{-1};0;q,qx/a)$
    $V_{n}^{(a)}(x;q)=(-a)^{n}q^{-n(n-1)/2}_{2}\phi _{0}(q^{-n},x;;q,q^{n}/a)$

## Referències

* ↑ Al-Salam i Carlitz, 1965.
* ↑ Koekoek, Lesky i Swartouw, 2010.

## Bibliografia

* Al-Salam, W. A.; Carlitz, L. «Some orthogonal q-polynomials» (en anglès). Mathematische Nachrichten, 30, 1965. DOI: 10.1002/mana.19650300105. ISSN: 0025-584X.
* Koekoek, Roelof; Lesky, Peter A.; Swarttouw, René F. Hypergeometric orthogonal polynomials and their q-analogues (en anglès). Berlín i Nova York: Springer-Verlag, 2010 (Springer Monographs in Mathematics). DOI 10.1007/978-3-642-05014-5. ISBN 978-3-642-05013-8.
# Parc Arqueològic del Solstici

El Parc Arqueològic del Solstici, situat a l'interior del municipi de Calçoene, al litoral nord de l'estat brasiler d'Amapá, és un jaciment arqueològic d'art rupestre d'interés històric, conegut per encloure l'Observatori Astronòmic de Calçoene.
El jaciment, conegut per la comunitat científica des dels anys 1950, consta de 127 roques disposades en forma circular, al cim d'un turó. Se suposa que fou construït com un antic observatori astronòmic pels antics pobles indígenes que habitaven l'àrea. El cercle megalític té 30 m de diàmetre, amb pedres de granit de fins a 4 m de llarg. Se sembla a un altre cercle megalític trobat en la Guaiana Francesa, amb una datação de més de 2.000 anys. Aquest degué ser construït fa més de mil anys, i fou usat si més no durant 300 anys.
El cercle de Calçoene es coneix com el Stonehenge d'Amapá, en una referència a Stonehenge, d'Anglaterra. Les excavacions arqueològiques s'hi han fet des de 2006. Basant-se en les característiques de fragments ceràmics trobats a la rodalia del jaciment, els estudiosos en calculen l'edat entre 500 i 2.000 anys.
Un dels blocs de pedra del cercle megalític està col·locat de manera que el sol, durant el solstici d'hivern de l'hemisferi nord, que ocorre sobre el dia 21 de desembre, hi quede fixat, de manera que l'ombra en desapareix. A més a més, el posicionament d'aquesta roca fa que la projecció d'ombres durant tot el dia siga diminuta. És aquest alineament d'un dels blocs de roca amb el solstici de desembre el que feu pensar als arqueòlegs que el lloc fos un observatori astronòmic, i que el cercle megalític de Calçoene pertanyia a una cultura avançada.

## Referències

* ↑ «"Stonehenge" amazônico foi criação local». Universidade Federal de Campina Grande. [Consulta: 14 març 2012].
* ↑ Jornal Folha de S.Paulo], 9 de desembre de 2006, folha A30 (Ciência)
* ↑ «Patrimônio arqueológico do Brasil pede socorro». Universidade de Campinas, 11-08-2006. Arxivat de l'original el 2020-08-09. [Consulta: 14 març 2012].
* ↑ «Observatório celeste do Amapá: a etnoastronomia nas culturas amazônicas». Arqueologia Americana (bloc), 16-05-2006. [Consulta: 7 juny 2012].
* ↑ «'Stonehenge da Amazônia', o observatório astrológico erguido há mais de mil anos na floresta - BBC Brasil». BBC Brasil. [Consulta: 7 gener 2016].
* ↑ Cabral, M. P., Saldanha, J. D. M. (PDF) Revista de Arqueologia, 1, 2008, pàg. 115-119.
* ↑ Lehman, Stan. «Another ‘Stonehenge’ discovered in Amazon: Centuries-old granite grouping may have served as observatory» (en anglès). MSNBC, 27-06-2006. Arxivat de l'original el 2007-02-12. [Consulta: 13 fevereiro 2007].
* ↑ «Calçoene megalithic observatory - Amazon Stonehenge» (en anglès). Wondermondo. Arxivat de l'original el 2010-07-17. [Consulta: 7 juliol 2010].

## Bibliografia

* Cabral, M. P., Saldanha, J. D. M. Revista de Arqueologia, 2, 2008, pàg. 09-26.

## Enllaços externs

* Nostre Observatório Astronômico
* A l'Amapá, una Stonehenge amazònica
* Les estructures megalítiques a la desembocadura de l'Amazones
# Björn Phau

Björn Phau (Darmstadt, 4 d'octubre de 1979) és un jugador professional de tennis alemany ja retirat.
No va aconseguir guanyar cap títol en el circuit ATP tot i ser finalista en una ocasió en dobles. El seu millor rànquing fou la 59ena posició individual i la 55ena en dobles.
És fill de pare indonesi i mare alemanya.

## Palmarès
### Dobles: 1 (0−1)

| Resultat | Núm. | Data | Torneig | Superfície | Parella | Oponents | Marcador |
| Finalista | 1. | 1 de maig de 2006 | Múnic, Alemanya | Terra batuda | Alexander Peya | Andrei Pavel Alexander Waske | 4−6, 2−6 |

## Trajectòria
### Individual

| Torneig | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | Títols | V−D |
| Obert d'Austràlia | Q1 | Q3 | Q1 | 1R | Q1 | 2R | 2R | 1R | Q1 | 1R | Q2 | 1R | 1R | 1R | 0 / 8 | 2 − 8 |
| Roland Garros | 1R | A | Q2 | Q3 | Q3 | 1R | 1R | A | Q3 | A | Q1 | 1R | 1R | A | 0 / 5 | 0 − 5 |
| Wimbledon | Q2 | Q1 | A | Q1 | A | 1R | 1R | A | A | 1R | Q2 | Q1 | 2R | A | 0 / 4 | 1 − 4 |
| US Open | Q2 | 2R | Q2 | Q2 | Q1 | 2R | 2R | 1R | 1R | 1R | 1R | A | 2R | A | 0 / 8 | 4 − 8 |
| Rànquing a final d'any | 208 | 183 | 148 | 158 | 136 | 87 | 77 | 183 | 120 | 111 | 102 | 156 | 75 | 316 | | |
| Llegenda: G: Guanyador; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin |||||||||||||||||

## Enllaços externs

* Björn Phau a l'ATP (anglès)
* Björn Phau al web de la Federació Internacional de Tennis (anglès)
# Movilutil

Els Movilutil varen ser uns prototipus de microcotxe construïts a Barcelona entre 1957 i 1959 per l'empresa del mateix nom, amb seu al número 108 del carrer Bac de Roda. Cap dels prototipus no va arribar a ser produït en sèrie, entre altres motius, a causa de l'aparició del Seat 600. A banda d'aquests projectes, Movilutil es dedicava a la distribució de diversos productes relacionats amb l'automoció com ara les furgonetes i remolcs Fesan, entre els quals hi destacava un model de remolc anomenat Rulo.

## Història

El primer prototip d'automòbil Movilutil fou el Baby, presentat al circuit de Montjuïc de Barcelona l'octubre de 1958. Es tractava d'un model utilitari amb carrosseria de dues portes de xapa metàl·lica, amb capacitat teòrica per a quatre persones i molt semblant al Goggomobil alemany. Segons el catàleg publicitari, duia un motor de dos temps monocilíndric de 9 hp al fre que lliurava una potència de 7,6 CV. A data de setembre de 1959, el seu preu de venda era de 59.000 pts.
Movilutil també va oferir en catàleg un model tipus furgoneta de tres rodes, amb capacitat per a dues places i una capacitat de càrrega d'entre 300 i 400 kg. El 1959, amb motiu de la Fira de Mostres de Barcelona, Movilutil va presentar oficialment un tercer model anomenat Automach, un petit utilitari amb capacitat per a 4 places equipat amb un motor posterior bicilíndric de dos temps i 350 cc que desenvolupava una potència de 15 CV a 4.700 rpm. Les prestacions anunciades eren de 100 km/h amb un consum de 5 litres cada 100 km.

## Referències

* ↑ «MOVILUTIL, Barcelona» (en castellà). grupo7.com. [Consulta: 5 maig 2016].
* 1 2 «MOVILUTIL (1957 - 1959)» (en castellà). autopasion18.net. [Consulta: 5 maig 2016].
* ↑ «Movilutil» (en castellà). losorigenes.net. [Consulta: 5 maig 2016].
# Odi (mitologia)

Odi (en grec antic: Ὀδίος) va ser un aliat de Príam a la Guerra de Troia, cap dels halizons juntament amb el seu germà Epístrof.
Segons la Biblioteca d'Apol·lodor (III, 35) eren fills d'un home anomenat Mecisteu. Homer diu que «venien de molt lluny, d'Alibe, el lloc on neix la plata». Odi va morir a mans d'Agamèmnon. El va fer caure del carro quan es girava i li va clavar la llança a l'esquena, entre les espatlles, va caure a terra i les seves armes van ressonar sobre el seu cos.
També es deia Odi un herald que acompanyava als que van anar a parlar amb Aquil·les per demanar-li que tornés al combat.

## Referències

* ↑ Homer. Ilíada, II, 857
* ↑ Homer. Ilíada, V, 39-41
* ↑ Homer. Ilíada, IX, 170
# Bosc de Can Closa

El Bosc de Can Closa és un bosc del terme municipal de Sant Quirze Safaja, de la comarca del Moianès.
Està situat a l'extrem nord-oest del terme, a prop del límit amb el terme de Castellcir, al nord-est de la urbanització dEl Solà del Boix. És a la dreta del Tenes, just a ponent de l'Embassament de Sant Quirze Safaja.
# Invenció de la tradició

La invenció de la tradició és un concepte popularitzat per Eric Hobsbawm i Terence Ranger que proposa que moltes de les tradicions que poden semblar o que pretesament són antigues, en realitat s'han forjat recentment, sovint com a resposta a una nova situació o un temps de crisi. Tenen un bagatge simbòlic i miren d'obtenir una certa legitimitat pel fet de venir des del passat. Es pot utilitzar per comprendre les utilitzacions ideològiques del passat i els usos polítics de la memòria i la commemoració.
Alguns exemples en són les arts marcials japoneses, l'escoltisme, els tartans representant clans o les tradicions de la majoria de grans religions. Un altre tipus d'exemple n'és el tradicional vestit de núvia de color blanc, que es va posar de moda des que la reina Victòria es va casar d'aquest color.
La diferència entre una nova tradició i una d'inventada és que aquesta darrera reivindica orígens antics. No sempre es fa de manera evident, poden ser invencions a petita escala, adaptacions de velles tradicions a nous propòsits o reactivacions d'antigues tradicions. Per a alguns autors, aquest fenomen és particularment clar en el cas dels nacionalismes.

## Funció social

Les invencions de tradicions responen a almenys alguna funció social, principalment a la d'establir o simbolitzar cohesió social o pertinença a un grup real o artificial. També pot voler donar legitimitat i fonament a jerarquies socials i relacions d'autoritat, com per exemple el patriarcalisme o el classisme, i en particular també de certes institucions, de la nació o de l'estat. Finalment, un altre grup d'invencions és el de les destinades a inculcar, socialitzar i naturalitzar creences, sistemes de valors i codis convencionals de conducta.

## Referències

* 1 2 3 Eric Hobsbawm i Terence Ranger, The Invention of Tradition, Cambridge University Press, 1983. ISBN 0521246458 (anglès)
* ↑ Tomoko Masuzawa, The Invention of World Religions. Chicago University of Chicago Press, 2005. ISBN 9780226509891 (anglès)
* ↑ Ingraham, Chrys. White Weddings: Romancing Heterosexuality in Popular Culture. Nova York: Taylor & Francis, Inc., 2008, p. 60–61. ISBN 978-0-415-95194-4.
# Buren (Gelderland)

Buren és un municipi de la província de Gelderland, al centre-oest dels Països Baixos. L'1 de gener del 2009 tenia 25.726 habitants repartits sobre una superfície de 142,93 km² (dels quals 8,56 km² corresponen a aigua). Limita al nord-oest amb Culemborg i Wijk bij Duurstede (U), al nord amb Utrechtse Heuvelrug (U), al nord-oest amb Rhenen, al sud-oest amb Geldermalsen, al sud amb Tiel i al sud-est amb Neder-Betuwe.

## Centres de població

Aalst, Asch, Beusichem, Buren, Eck en Wiel, Erichem, Ingen, Kerk-Avezaath, Lienden, Maurik, Ommeren, Ravenswaaij, Rijswijk, Zoelen i Zoelmond.

## Galeria d'imatges

* Antic orfenat
* Porta de la ciutat
* Església de St Lambrecht
* Púlpit en l'Església de St. Lambrecht.

## Enllaços externs

* www.buren.nl
# Black Elk

Black Elk (Powder River, 1863 - Pine Ridge, 1950) fou un indi de la subdivisió oglala dels lakota o sioux que el 1872 va tenir una visió considerada important per a tots els pobles sioux, ja que rebia poders espirituals dels seus avantpassats, i el 1876 participà en la batalla de Little Big Horn. El 1882 esdevé xaman de la tribu i el 1886-1889 viatjà per Europa. El 1904, després d'una greu malaltia, es va batejar com a Nicholas Black Elk i el 1931 va dictar les seves memòries a John Neihardt, Black Elk Speaks.

## Enllaços externs

* Biografia (anglès)
* Biografia Arxivat 2005-11-24 a Wayback Machine. (anglès)
# El Castell (Campelles)

El Castell és una muntanya de 1.340 metres que es troba al municipi de Campelles, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cal Costa (l'Estany)

Cal Costa és una masia del terme municipal de l'Estany, a la comarca catalana del Moianès.
Està situada a 937,8 metres d'altitud a la zona meridional del terme, prop del límit amb Moià. És a prop i al sud-oest de Cal Jan, en el vessant de ponent del Serrat de l'Horabona i a llevant del Raval del Prat, del poble de l'Estany. És a prop i a migdia de la Font Pedrosa i de l'extrem meridional de la plana que antigament ocupava l'estany de l'Estany.
# Les Abelles Rugby Club

El Club de Rugby Les Abelles és un equip professional espanyol de rugbi amb seu a València. Juguen a la màxima categoria de rugbi d'Espanya, la Divisió d'Honor.
El club va ser fundat l'any 1971 per Halangode Noel, professor de l'Escola Jesuïta de València. Després d'haver-se inspirat en els Wasps de Londres, va intentar transferir el nom i l'esperit a un grup de joves estudiants.
El nom del club és la traducció catalana de Abejas, cosa que hauria estat més aviat polèmica durant la dictadura de Francisco Franco.
Noel també pretenia que el club lluís els colors característics de les Vespes, però als anys setanta un altre club valencià, el Tatami, ja portava una equipació semblant, i així durant molts anys Abelles va jugar de taronja. Hui, els colors de l'equip sí que s'assemblen als del club anglès.
Des de la seva fundació, el club ha jugat tant a nivell regional com nacional. En els últims vint anys el club ha passat més de la meitat de les seves temporades a la Divisió d'Honor B, amb descensos puntuals i ascensos puntuals.
El 2020, després que el Bathco Independiente Rugby Club va anunciar que no podia competir a la Divisió d'Honor de màxima categoria d'Espanya, Abelles va aconseguir l'ascens. Això va suposar la tercera temporada del club a la divisió, després de la 2008-09 i la 2009-10. Les Abelles juga en aquesta divisió des d'eixe any.

## Referències

* ↑ Solano, Javier. «Les Abelles, acusado de alineación indebida por jugar con dos internacionales ucranianas refugiadas en Valencia» (en castellà). Las Províncias, 07-04-2022. [Consulta: 12 octubre 2023].

## Enllaços externs

* Les Abelles Rugby Club - Lloc web oficial
# Burg (Spreewald)

Burg (Spreewald) (baix sòrab: Bórkowy (Błota)) és una ciutat alemanya que pertany a l'estat de Brandenburg. Forma part de l'Amt Burg (Spreewald) i es troba a 20 kilòmetres de Cottbus

## Nuclis de població

* Müschen / Myšyn – 21,4% (1995) de la població parlen baix sòrab
* Burg-Dorf / Wobsedne Borkowy
* Burg-Kauper / Kuparske Borkowy
* Burg-Kolonie / Prizarske Borkowy 20,6% (1995) de la població parlen baix sòrab

## Personatges il·lustres

* Mina Witkojc, escriptora sòrab
Viccionari
# Partit del Poble de Niue

El Partit Popular de Niue (també conegut com el Partit d'Acció del Poble de Niue) va ser un partit polític de Niue. Fundat l'any 1987 per niueans que vivien a Nova Zelanda, es va dissoldre el 2003. Va ser, en aquella època, l'únic partit polític del país.
El partit va obtenir quatre escons a les eleccions generals de Niue de 1987.
El Partit Popular de Niue (NPP) va entrar per primera vegada al parlament el 1996. El partit va guanyar les eleccions de 1999 i Sani Lakatani es va convertir en primer ministre (ministre en cap). Lakatani va ser succeït l'any 2002 per Mititaiagimene Young Vivian, també membre del NPP. Durant les eleccions legislatives celebrades el 21 d'abril de 2002, el partit va obtenir sis escons i va donar suport a 14 dels 20 membres electes, cosa que li va permetre participar al govern.
El partit es va dissoldre el 2003, arran de dissidències internes. Des de llavors, a Niue no hi ha hagut cap partit polític.

## Referències

* 1 2 «NZ Niueans more active role». Pacific Islands Monthly, 01-06-1987, p. 38."NZ Niueans more active role". Pacific Islands Monthly. Vol. 58, no. 6. 1 June 1987. p. 38. Retrieved 2 December 2021 – via National Library of Australia.
* ↑ Official website Arxivat 2012-02-11 a Wayback Machine. of the Commonwealth of Nations: "Niue-Politics"
* ↑ «Niue's only party dissolved». Radio New Zealand International, 21-07-2003 [Consulta: 30 octubre 2011].